F. W. de Klerk

Si Frederik Willem de Klerk (18 Marso 1936 – 11 Nobyembre 2021) sarong Sud Aprikanong politiko na nagsirbeng presidente kan estado nin Sud Aprika poon 1989 abot 1994 asin komo deputy president kaantabay ni Thabo Mbeki sa irarom ni Presidente Nelson Mandela poon 1994 sundo' 1996. Bilang ultimong pamayo kan estado nin Sud Aprika sa panahon kan puting-minoriyang pamomoon, siya asin saiyang gobyerno binungkal an sistemang apartheid asin pigbungsod an unibersal na botohan. Saro social conservative asin economic liberal, saiyang pinamayohan an National Party (NP) poon 1989 sundo' 1997.https://www.britannica.com/biography/F-W-de-Klerk

Namundag sa Johannesburg sa maimpluwensiyang pamilyang Afrikaner, si de Klerk nag'adal sa Potchefstroom University bago nagpili nin karera sa ley. Nag'apil sa NP, na kun saen saiyang pamilya may koneksyon, siya naelihir sa parlamento asin nagtukaw sa puting-minoriyang gobyerno ni P. W. Botha, na nagkapot nin sunod-sunod na mga pwesto ministerial. Bilang  ministro, saiyang pinasunod asin pinagpakusog an polisya nin apartheid, sarong sistema nin segragasyon nin rasa na nagtaong bentahe para sa mga puting Sud Aprikano. Kan si Botha magdemitir kan 1989, si de Klerk nagsalida saiya, enot komo lider kan NP, dangan bilang President nin Estado. Dawa ngani an mga paramasid naglalaom na ipapadagos an pagsurog kan apartheid siring ni Botha, si de Klerk nagdesidir na ontokon na an polisyang ini. Saiyang namamangnohan  na an nagtatalubong animosidad etniko asin kariribokan nagpapadarusdos sa Sud Aprika sa gera sibil. Sa tahaw kan kariribokan na ini, an pwersa seguridad kan estado nagkokomitir nin mahiwas na abusong pantawo asin naggagataong sa kadahasan sa pag'ultan kan Xhosa asin Banwang Zulu, dawa totoo si de Klerk pinahimutikan na saiyang sinosotsotan an siring na mga kariribokan. Saiyang tinugotan an mga anti-apartheid na mga demonstrasyon, dangan piggibong legal an mga dating pinagbawal na mga anti-apartheid na mga partido politika, asin pinalibre an mga nakukulong na mga anti-apartheid na mga aktibista arog ki Nelson Mandela. Saiya man na pinagbungkal an programang nuklear nin pag'armas kan Sud Aprika.https://www.nobelprize.org/prizes/peace/1993/klerk/biographical/

Premyo Nobel sa Katoninongan
An Premyo Nobel sa Katoninongan 1993 iginawad kapwa ki Nelson Mandela asin  Frederik Willem de Klerk para "sa paghingowa nindang matoninongn na pagtapos kan rehimen apartheid, asin sa pagkaag nin pundasyon para sa bagong demokratikong Sud Aprika".https://www.nobelprize.org/prizes/peace/1993/summary/. Kinua 14-12-2025.

Toltolan

Kategorya:Frederik Willem de Klerk
Kategorya:Mga 1936 na kamundagan
Kategorya:Mga 2021 na kagadanan
Kategorya:Mga myemnbro kan Afrikaner Broederbond
Kategorya:Mga nagtapos sa Hoërskool Monument
Kategorya:Gobyernong apartheid
Kategorya:Mga aki kan mga presidente nin Sud Aprika
Kategorya:Mga pagkagadan sa kanser sa Sud Aprika
Kategorya:Mga Deputy presidente nin Sud Aprika
Kategorya:Mga Ministro nin Edukasyon kan Sud Aprika
Kategorya:Mga myembro sa Dutch Reformed Church nin Sud Aprika